Babelscape/SREDFM huggingface dataset:
Κορνέλις ντε Βελ

Ο Κορνέλις ντε Βελ (φλαμανδικά: Cornelis de Wael (Αμβέρσα, 1592 – Ρώμη, 1667) ήταν Φλαμανδός ζωγράφος, χαράκτης και έμπορος, ο οποίος δραστηριοποιήθηκε κατά κύριο λόγο στη Γένοβα της Ιταλίας. Είναι γνωστός για τις ρωπογραφίες, τις ναυμαχίες και τους πίνακές του με ιστορικό περιεχόμενο. Μέσω της τέχνης του υποστήριζε τους Φλαμανδούς καλλιτέχνες που εργάζονταν στην Ιταλία, ενώ ως έμπορος έργων τέχνης διαδραμάτισε σοβαρό ρόλο στις καλλιτεχνικές ανταλλαγές μεταξύ Ιταλίας και Φλάνδρας κατά το πρώτο ήμισυ του 17ου αιώνα.
Κωνσταντίνος Πνευματικός

Ο Κωνσταντίνος Πνευματικός (1928-1977) ήταν Έλληνας στρατιωτικός και νομάρχης. Ήταν αδερφός του βουλευτή Ευβοίας της Νέας Δημοκρατίας, Άγγελου Πνευματικού.
Κροατική κουζίνα

[[Αστακός (μαλακόστρακο)|Αστακός]] από τη Δαλματία.
Η Κροατική κουζίνα είναι ετερογενής και είναι γνωστή ως ποικιλόμορφη κουζίνα, αφού κάθε περιφέρεια της Κροατίας έχει τη δική της ξεχωριστή γαστρονομική παράδοση. Οι διαφορές στην επιλογή των τροφίμων και των μορφών μαγειρέματος είναι περισσότερο σημειωτέες ανάμεσα στην ηπειρωτική χώρα και στις παράκτιες περιοχές. Η ηπειρωτική κουζίνα χαρακτηρίζεται από τις πρώην σλαβικές, και τις πρόσφατες επαφές, με γειτονικούς πολιτισμούς. Σε αυτές τις πρακτικές περιλαμβάνονται ουγγρικά και τουρκικά γαστρονομικά στοιχεία, χρησιμοποιείται το λαρδί για το μαγείρεμα και μπαχαρικά, όπως το μαύρο πιπέρι, η πάπρικα και το σκόρδο. Οι παράκτιες περιοχές φέρουν τις επιρροές της ελληνικής και της ιταλικής κουζίνας, καθώς και της μετέπειτα μεσογειακής κουζίνας. Χρησιμοποιούν, δηλαδή, το ελαιόλαδο, βότανα και μπαχαρικά, όπως δεντρολίβανο, φασκόμηλο, δάφνη, ρίγανη, μαντζουράνα, κανέλα, γαρίφαλο, μοσχοκάρυδο, λεμόνι και ξύσμα πορτοκαλιού. Στις αγροτικές περιοχές υπάρχουν διάφορες παραλλαγές από τη μίξη βασικών συστατικών (δημητριακά, γαλακτοκομικά προϊόντα, κρέας, ψάρι, λαχανικά) και διαδικασιών μαγειρέματος (βράσιμο, ψήσιμο στη σχάρα, ψήσιμο στο φούρνο), ενώ η αστική κουζίνα περιλαμβάνει πιο περίπλοκες διαδικασίες και χρήση επιλεγμένων βοτάνων και μπαχαρικών. Τα αλλαντικά είναι μέρος της κροατικής γαστρονομικής παράδοσης σε όλες τις περιοχές. Τρόφιμα και συνταγές από άλλες πρώην γιουγκοσλαβικές χώρες είναι, επίσης, δημοφιλείς στην Κροατία.
Καθεδρικός Ναός του Ζάγκρεμπ

Ο Καθεδρικός Ναός του Ζάγκρεμπ είναι μια ρωμαιοκαθολική εκκλησία στην περιοχή Κάπτολ, της πρωτεύουσας της Κροατίας, του Ζάγκρεμπ. Πρόκειται για το υψηλότερο κτίριο στην Κροατία, αλλά και το πιο μνημειώδες ιερό κτήριο σε γοτθικό ρυθμό, νοτιοανατολικά των Άλπεων. Ο ναός είναι αφιερωμένος στην Κοίμηση της Θεοτόκου και στους βασιλείς Άγιο Στέφανο και Άγιο Λαδισλάβο. Τα εξέχοντα κωδωνοστάσιά του θεωρούνται ορόσημα, καθώς είναι ορατά από τα περισσότερα μέρη της πόλης.
Ιωάννης Σαμπατακάκης

Ο Ιωάννης Σαμπατακάκης (1914 - 10 Μαΐου 1987) του Μιχαήλ, ήταν Έλληνας στρατιωτικός.

Υπήρξε Νομάρχης Έβρου κατά την περίοδο της επταετίας.
Από τις 4 Μαρτίου 1971 ως τις 22 Σεπτεμβρίου 1973 ήταν Νομάρχης Κιλκίς.
Αποστρατεύτηκε με το βαθμό αντισυνταγματάρχης σε πολεμική διαθεσιμότητα.

Κηδεύτηκε από το νεκροταφείο Ζωγράφου στις 11 Μαΐου 1987. Είχε 1 γιο και ήταν παντρεμένος με τη Μαίρη Σαμπατακάκη.
Αντριάν Μούτου

Ο Αντριάν Μούτου (ρουμανικά: "Adrian Mutu", [ "adriˈan ˈmutu"], 8 Ιανουαρίου 1979 - ) είναι Ρουμάνος διεθνής πρώην ποδοσφαιριστής, που αγωνιζόταν ως επιθετικός. Αν και ξεκίνησε με καλές προοπτικές, η καριέρα του είχε πισωγυρίσματα και δυσκολίες, λόγω ότι απέτυχε σε τεστ και βγήκε θετικές σε ναρκωτικές ουσίες. Στις 5 Απριλίου του 2013 είχε ανακοινώσει ότι θα αποσυρόταν στο τέλος της σεζόν 2013-14, αλλά τελικά συνέχισε.

Ο παίχτης ξεκίνησε την καριέρα του στην Ρουμανία, παίζοντας αρχικά στην ΦΚ Άρτζες Πιτέστι και στην Ντιναμό Βουκουρεστίου, πριν πάρει μεταγραφή στην Ίντερ, μεσούσης της σεζόν 1999-00, στη Σέριε Α. Αγωνίστηκε για 10 αγώνες, όμως έφυγε και πήγε στη Βερόνα και στην Πάρμα, πετυχαίνοντας 39 γκολ σε 3 χρόνια. Οι καλές του επιδόσεις τον έφεραν στην Τσέλσι, έναντι του ποσού των 22.5 εκατομμυρίων ευρώ. Εκεί προέκυψε το πρόβλημα με τα ναρκωτικά και το συμβόλαιο του διεκόπη, ενώ μόλις ελευθερώθηκε, πήγε ξανά στη Σέριε Α, για λογαριασμό της Γιουβέντους αυτή τη φορά. Άλλη μία αναποδιά συνέβη στην καριέρα του τότε, όταν ξέσπασε το σκάνδαλο με τους στημένους αγώνες, και με τη Γιουβέντους να τιμωρείται, παίζοντας στη Σέριε Β, έτσι μετά υπέγραψε στη Φιορεντίνα, όπου αγωνίστηκε για 5 χρόνια. Κατόπιν αγωνίστηκε για λίγο σε ΑΚ Τσεζένα και ΑΚ Αζαξιό, και μετά επέστρεψε στη Ρουμανία. 

Ο Μούτου έπαιξε και στην Εθνική Ρουμανίας, κάνοντας το ντεμπούτο του το 2000. Συνολικά έπαιξε σε 77 αγώνες, πετυχαίνοντας και 35 γκολ, ισοφαρίζοντας το ρεκόρ του Γκεόργκι Χάτζι. Με τη Ρουμανία συμμετείχε στις διοργανώσεις Euro 2000 και Euro 2008. Κέρδισε τέσσερις φορές το βραβείο Καλύτερος Παίχτης στη Ρουμανία, και βρίσκεται πλέον πίσω από τον Γκεόργκι Ποπέσκου και τον Γκεόργκι Χάτζι, οι οποίοι έχουν τιμηθεί 6 και 7 φορές, αντιστοίχως. Στις 11 Αυγούστου του 2011, αποκλείστηκε από την Εθνική του ομάδα, γιατί βρέθηκε να καταναλώνει αλκοόλ, το βράδυ της 10η Αυγούστου, μαζί με τον Γκάμπριελ Ταμάς, ενόσω οι συμπαίχτες τους, δίνανε φιλικό αγώνα με το Σαν Μαρίνο. Παρόλα αυτά, συνέχισε να αγωνίζεται, έως το 2013.
Πρωτάθλημα Ένταξης ΣΤΟΚ 2016

Το Πρωτάθλημα Ένταξης ΣΤΟΚ 2016 ήταν η 31η έκδοση του Πρωταθλήματος Ένταξης ΚΟΠ. Νικητής ήταν ο Άτλας Αγλαντζιάς.
Ιωάννης Σταύρακας

Ο Ιωάννης Σταύρακας (1930) είναι αντιστράτηγος εν αποστρατεία της Ελληνικής Αστυνομίας, της οποίας διατέλεσε αρχηγός.
Πίτερ Μέλενερ

Ο Πίτερ Μέλενερ (φλαμανδικά: Pieter Meulener ή Peter Meulenaer, Αμβέρσα, βαπτ. 18 Φεβρουαρίου 1602 – Αμβέρσα, 27 Νοεμβρίου 1654) ήταν κορυφαίος Φλαμανδός ζωγράφος σκηνών μάχης των μέσων του 17ου αιώνα. Ζωγράφισε, επίσης, τοπία με σκηνές καθημερινότητας.
Άγιος Γεώργιος Πάφου

Ο Άγιος Γεώργιος Πάφου (ή Άγιος Γεώργιος Κελοκεδάρων) είναι κοινότητα της επαρχίας Πάφου στην Κύπρο.
Γκούσταβ Σρέντερ

Ο Γκούσταβ Σρέντερ (Gustav Schröder) (Hadersleben, 27 Σεπτεμβρίου 1885 - Αμβούργο, 10 Ιανουαρίου 1959) ήταν ένας πλοίαρχος του γερμανικού εμπορικού ναυτικού, ο οποίος είναι γνωστός για την προσπάθεια να σώσει από τους Ναζί 937 Γερμανούς Εβραίους, οι οποίοι ήταν επιβάτες στο πλοίο MS Σαιντ Λούις στο οποίο ήταν κυβερνήτης, το 1939.
Νταουγκάβα

Ο Νταουγκάβα ("Daugava") ή Δυτικός Ντβίνα (, λευκορωσικά: Заходняя Дзвіна) είναι ποταμός ο οποίος πηγάζει στη νοτιοδυτική Ρωσία και αφού διασχίσει τη βόρεια Λευκορωσία και τη Λετονία, εκβάλλει στον κόλπο της Ρίγα, στη Βαλτική θάλασσα. Έχει συνολικό μήκος 1.020 χιλιόμετρα, από τα οποία 325 είναι στη Ρωσία, 338 στη Λευκορωσία και 352 στη Λετονία. Μεγάλες πόλεις κατά μήκος του ρου είναι οι Βίτσεμπσκ και Πόλοτσκ στη Λευκορωσία και Ντάουγκαβπιλς και Ρίγα στη Λετονία.
Αντικαπιταλισμός

Ως αντικαπιταλισμός αναφέρεται ένα μεγάλο εύρος κινημάτων, ιδεών και συμπεριφορών που αντιτίθενται στον καπιταλισμό. Οι αντικαπιταλιστές, με αυστηρή απόδοση του όρου, είναι εκείνοι που θέλουν να αντικαταστήσουν τον καπιταλισμό με κάποιας άλλης μορφής οικονομικό σύστημα.
Κατηγορία:Πολιτικά κινήματα
Κατηγορία:Πολιτικές ιδεολογίες
Κατηγορία:Οικονομικές αντιλήψεις
Κατηγορία:Αντικαπιταλισμός
Μιμίκα Κρανάκη

Η Μιμίκα Κρανάκη (Λαμία, 1920 ή 1922 - Παρίσι, 2008) ήταν Ελληνίδα πεζογράφος και συγγραφέας. Γεννήθηκε στη Λαμία και ήταν κόρη του Γιάννη Κρανάκη και της Δέσποινας Μακροπούλου. Μετά την απώλεια της μητέρας της, σε πολύ μικρή ηλικία, μετακόμισε στη Φθιώτιδα, όπου έζησε και τα παιδικά της χρόνια. Ανέπτυξε αντιδικτατορική δράση εναντίον του αυταρχικού καθεστώτος του Ιωάννη Μεταξά και συνελήφθη το 1937 και το 1939. Έπειτα, σπούδασε Νομική και Πολιτικές Επιστήμες στο Πανεπιστήμιο Αθηνών. Παράλληλα, ανέπτυξε αντιστασιακή δράση και εντάχθηκε στο ΕΑΜ και στο ΚΚΕ. Το 1947 διαγράφηκε από το ΚΚΕ, μαζί με τον Κώστα Παπαϊωάννου και τον Άδωνι Κύρου και έκτοτε δεν ασχολήθηκε ξανά με την πολιτική δράση. Το 1945 μετέβη στο Παρίσι, μαζί με άλλους διανοουμένους, με το πλοίο Mαταρόα. Σπουδάζει Φιλοσοφία στη Σορβόννη με υποτροφία της Γαλλικής κυβέρνησης και λίγο αργότερα απέκτησε τη γαλλική υπηκοότητα. Εκεί, παντρεύτηκε τον Γάλλο συγγραφέα Υβόν Μπελαβάλ (Yvol Belaval), με τον οποίο χώρισε ο 1967. Πέρναγε συχνά τα καλοκαίρια της στη Τζια.
Γιαν Εβανγκελίστα Πούρκινιε

Ο Γιαν Εβανγκελίστα Πούρκινιε (τσεχ. "Jan Evangelista Purkyně", γερμ. Johann Evangelist Purkinje, 17 ή 18 Δεκεμβρίου 1787 – 28 Ιουλίου 1869) ήταν Τσέχος ανατόμος και φυσιολόγος. Υπήρξε ένας από τους γνωστότερους επιστήμονες στην εποχή του. Το 1839 επινόησε τον όρο «πρωτόπλασμα» για το υγρό περιεχόμενο του κυττάρου. Η φήμη του ήταν τέτοια, ώστε όταν άνθρωποι εκτός Ευρώπης έγραφαν επιστολές προς αυτόν, δεν χρειαζόταν να γράψουν κάτι περισσότερο για διεύθυνση παραλήπτη από «Πούρκινιε, Ευρώπη». Γιος του ήταν ο ζωγράφος Κάρελ Πούρκινιε.
Τράμπζονσπορ

Η Τράμπζονσπορ (τουρκικά: "Trabzonspor", ) είναι τούρκικος αθλητικός σύλλογος με έδρα την Τραπεζούντα. Ιδρύθηκε στις 2 Αυγούστου του 1967. Διαθέτει τμήματα ποδοσφαίρου, καλαθοσφαίρισης, πετοσφαίρισης, χειροσφαίρισης, στίβου, κολύμβησης, επιτραπέζιας αντισφαίρισης, τζούντο και σκοποβολής.

Τα τμήματα ποδοσφαίρου και καλαθοσφαίρισης αγωνίζονται σε επαγγελματικό επίπεδο, ενώ τα υπόλοιπα τμήματα είναι ερασιτεχνικά.
Μουσείο Χαλασμένων Σχέσεων

Το Μουσείο Χαλασμένων Σχέσεων (κροατικά: "Muzej prekinutih veza") είναι ένα μουσείο στο Ζάγκρεμπ της Κροατίας, αφιερωμένο στις αποτυχημένες ερωτικές σχέσεις. Τα εκθέματά του περιλαμβάνουν προσωπικά αντικείμενα που απέμειναν από πρώην εραστές, συνοδευόμενα από σύντομη περιγραφή τους.

Το μουσείο ξεκίνησε αρχικά ως μια περιοδεύουσα συλλογή από αντικείμενα δωρεών. Μετέπειτα, βρήκε μια μόνιμη θέση στο Ζάγκρεμπ. Έλαβε το βραβείο Κένεθ Χάντσον, για τα πλέον καινοτόμα μουσεία της Ευρώπης, το 2011.
Ιβέτα Ραντίτσοβα

Η Ιβέτα Ραντίτσοβα ("Iveta Radičová", προφορά στα σλοβακικά: [ˈiʋeta ˈraɟitʃoʋaː], 7 Δεκεμβρίου 1956-) ήταν η πρώτη γυναίκα πρωθυπουργός της Σλοβακίας από το 2010 μέχρι το 2012. Ηγήθηκε κυβέρνησης συνασπισμού στην οποία κατείχε τη θέση του υπουργού Άμυνας τους τελευταίους πέντε μήνες του συνασπισμού. Προηγουμένως, διατέλεσε υπουργός Εργασίας από το 2005 μέχρι το 2006 στη δεύτερη κυβέρνηση του Μίκουλας Ντζούριντα.

Το 2009 έθεσε υποψηφιότητα στις προεδρικές εκλογές, χωρίς όμως να εκλεγεί πρόεδρος της Σλοβακίας. Τον Μάρτιο του 2012 ανακοίνωσε ότι αποσύρθηκε από την πολιτική.
Παντελής Μπουκάλας

Ο Παντελής Μπουκάλας (Λεσίνι Αιτωλοακαρνανίας, 1957) είναι Έλληνας ποιητής, αρθρογράφος, συγγραφέας, μεταφραστής και δημοσιογράφος. Γεννήθηκε στο Λεσίνι του Μεσολογγίου, αλλά σύντομα μετακόμισε στην Αθήνα. Στόχευε να σπουδάσει φιλολογία, αλλά "κόπηκε" στην Έκθεση και έτσι σπούδασε Οδοντιατρική. Από την νεαρή του ηλικία υπήρξε υποστηρικτής της αριστεράς και προσπάθησε να δημιουργήσει οργάνωση Ρήγα Φεραίου, αλλά δεν τα κατάφερε και τελικά εντάχθηκε και ο ίδιος στην ΚΝΕ. Ο ίδιος έχει δηλώσει ότι ακόμα πιστεύει στην Αριστερά, αλλά όχι με την αγιοποιημένη έννοια που αυτή φέρει σήμερα.

Ξεκίνησε να αρθρογραφεί σε εφημερίδες και περιοδικά από το 1979 ("Σύμπτωμα"). Το 1987 έγραφε στην "Πρώτη", ενώ από το 1990 ως και σήμερα αρθρογραφεί στην "Καθημερινή" όπου για είκοσι χρόνια είχε την ευθύνη της ανά Τρίτη σελίδας του βιβλίου. Είναι επιμελητής κειμένων, με κύρια συνεργασία τις εκδόσεις Άγρα.

Από το 1980 έχει δημοσιεύσει στις Εκδόσεις Άγρα τα βιβλία ποίησης: "Αλγόρυθμος", "Η εκδρομή της ευδοκίας", "Ο μέσα πάνθηρας", "Σήματα λυγρά", "Ο μάντης", "Οπόταν πλάτανος" και "Ρήματα" (Κρατικό Βραβείο Ποίησης 2010), έναν τόμο δοκιμίων και βιβλιοκριτικών υπό τον τίτλο "Ενδεχομένως. Στάσεις στην ελληνική και ξένη τέχνη του λόγου" και δύο τόμους υπό τον τίτλο "Υποθέσεις", με τις επιφυλλίδες του στην Καθημερινή της Κυριακής. Έχει μεταφράσει, για τον ίδιο εκδοτικό οίκο, τον ελληνιστικό "Επιτάφιο Αδώνιδος" του Βίωνος του Σμυρναίου, τα ποιήματα του τόμου "Επιτάφιος λόγος. Αρχαία ελληνικά επιτύμβια επιγράμματα" και τα "Συμποτικά επιγράμματα" της Παλατινής Ανθολογίας. Έχει επίσης μεταφράσει τους "Αχαρνείς" του Αριστοφάνη για το Εθνικό Θέατρο (2005), τον "Αγαμέμνονα" του Αισχύλου για το ΔΗΠΕΘΕ Αγρινίου (2005) και τις "Τρωάδες" του Ευριπίδη για το Θέατρο του Νέου Κόσμου (2010).

Κατηγορία:Έλληνες συγγραφείς
Κατηγορία:Έλληνες δημοσιογράφοι
Κατηγορία:Έλληνες μεταφραστές
Μπαρντέγιοβ

Το Μπαρντέγιοβ (σλοβακικά: "Bardejov", ; , , ) είναι πόλη στη βορειοανατολική Σλοβακία, στα όρη Μπεσκίντ. Η πόλη το 2010 είχε 33.020 κατοίκους. Το παλιό οχυρωμένο κέντρο της πόλης έχει ανακηρυχθεί μνημείο παγκόσμιας κληρονομιάς από την UNESCO, καθώς είναι εξαιρετικά διατηρημένο και ολοκληρωμένο και αποτελεί τυπικό παράδειγμα αστικοποίησης στην περιοχή.
Πανεπιστήμιο Ταφτς

Το Πανεπιστήμιο Ταφτς (αγγλικά: "Tufts University") είναι ιδιωτικό πανεπιστήμιο με έδρα στο Μέντφορντ της Μασαχουσέτης (στην ευρύτερη περιοχή της Βοστώνης). Το πανεπιστήμιο ιδρύθηκε το 1852 και θεωρείται ένα εκ των κορυφαίων πανεπιστημίων στις ΗΠΑ. Διεθνείς σχέσεις, φιλολογία, οικονομικά, ψυχολογία είναι οι δημοφιλέστερες ειδικότητες. Παρά την πρόσφατη αλλαγή νοοτροπίας που το έκανε πιο ανοικτό και λιγότερο ελιτίστικο, η διδασκαλία προπτυχιακών προγραμμάτων εξακολουθεί να προσελκύει υψηλού επιπέδου σπουδαστές. Το Ταφτς είναι ωστόσο περισσότερο γνωστό για τα μεταπτυχιακά του προγράμματα. Η σχολή Νομικής και Διπλωματίας Φλέτσερ (Fletcher) ανήκει στις καλύτερες παγκοσμίως για τη μελέτη των διεθνών σχέσεων, ενώ η έδρα «Κωνσταντίνος Καραμανλής», προσελκύει ιδιαίτερα το ελληνικό ενδιαφέρον. Επίσης, το Ταφτς προσφέρει ένα εξαιρετικό πρόγραμμα εξ αποστάσεως στις διεθνείς σχέσεις, το GMAP, που απευθύνεται σε εργαζομένους.
Μίλαν Μπάρος

Ο Μίλαν Μπάρος ("Milan Baroš", 28 Οκτωβρίου 1981) είναι Τσέχος ποδοσφαιριστής που αγωνίζεται στη Μπάνικ Οστράβα, ως επιθετικός, στο πρωτάθλημα ποδοσφαίρου Τσεχίας.

Την καριέρα του την ξεκίνησε στην γενέτειρά του, με τη Μπάνικ Οστράβα. Κατόπιν, πέρασε κι από Αγγλία, όπου έκατσε 5 χρόνια, αγωνιζόμενος σε Λίβερπουλ και Άστον Βίλα, ενώ με την πρώτη κατέκτησε και ένα Τσάμπιονς Λιγκ το 2005. Το 2007, όπου κι αποχώρησε από την Άστον Βίλα, υπέγραψε στη Λυών, όμως με το πέρας της σεζόν, δόθηκε δανεικός στην Πόρτσμουθ ΦΚ και, αργότερα, πήγε στη Γαλατασαράι, όπου έκατσε μία πενταετία, κατακτώντας ένα Σούπερ Καπ Τουρκίας και ένα Πρωτάθλημα Τουρκίας. Κατόπιν, αν εξαιρεθεί ένα πέρασμα από την Αντάλιασπορ, ο παίχτης αγωνίζεται σε ομάδες της χώρας του.

Ο Μπάρος έκανε το ντεμπούτο το με την Εθνική Τσεχίας το 2001, ενώ από το 1996, στα μικρότερα τμήματά της. Συνολικά συμπλήρωσε στην Εθνική Ανδρών 93 συμμετοχές ως το 2012, πετυχαίνοντας 41 γκολ. Είναι ο δεύτερος σκόρερ στην ιστορία της Εθνικής του, πίσω από τον Γιαν Κόλερ. Με την Εθνική του έχει συμμετάσχει σε τρία Ευρωπαϊκά Πρωταθλήματα: το 2004, το 2008 και το 2012, με το πρώτο να είναι το πιο επιτυχημένο τόσο για την Εθνική του, που έφτασε έως τα ημιτελικά, όπου αποκλείστηκε από την Ελλάδα΄, αλλά και για τον ίδιο που βγήκε πρώτος σκόρερ της διοργάνωσης. Επίσης, συμμετείχε και στο Μουντιάλ του 2006.
Κροατικό Μουσείο Ναΐφ Τέχνης

Το Κροατικό Μουσείο Ναΐφ Τέχνης (κροατικά: "Hrvatski muzej naivne umjetnosti") είναι ένα μουσείο καλών τεχνών στο Ζάγκρεμπ της Κροατίας, αφιερωμένο στο έργο ναΐφ καλλιτεχνών του 20ου αιώνα. Στην κατοχή του μουσείου βρίσκονται πάνω από 1.850 έργα τέχνης (πίνακες ζωγραφικής, γλυπτά, σχέδια και χαρακτικά), κυρίως κροατικής προέλευσης, αλλά και διεθνών καλλιτεχνών αυτού του είδους. Το μουσείο διοργανώνει, κατά καιρούς, θεματικές εκδηλώσεις και αναδρομικές εκθέσεις από ναΐφ καλλιτέχνες, συνεδριάσεις ειδικών και εκπαιδευτικά προγράμματα. Βρίσκεται σε ένα κτίριο του 18ου αιώνα, έκτασης 350 τετραγωνικών μέτρων.
Masquerade in Blood

Masquerade in Blood είναι ο τίτλος του έβδομου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Ιούνιο του 1995 μέσω της δισκογραφικής εταιρείας "SPV/Steamhammer".

Οι ηχογραφήσεις του δίσκου πραγματοποιήθηκαν στο "Ra.Sh Studio" του Γκελζενκίρχεν της Γερμανίας, τον Ιανουάριο και τον Φεβρουάριο του 1995, με παραγωγό τον Ούλι Πέσσελτ και μηχανικό ήχου τον Κρίστιαν Βολφ.

Οι κριτικές για το άλμπουμ υπήρξαν μέτριες, αφού το "AllMusic" το βαθμολόγησε με δύο αστέρια με άριστα τα πέντε και το "Sputnik Music" με μέσο όρο βαθμολογιών 3,2 / 5, το "Metal Archives" με 68% και το "Metal Storm" με 6,9 / 10.
Σοβιετική εισβολή στην Πολωνία

Η Σοβιετική εισβολή στην Πολωνία ήταν στρατιωτική επιχείρηση της Σοβιετικής Ένωσης εναντίον της Πολωνίας η οποία άρχισε χωρίς επίσημη ανακήρυξη πολέμου στις 17 Σεπτεμβρίου του 1939 και ενώ οι πολωνικές δυνάμεις αντιμετώπιζαν ήδη την εισβολή της ναζιστικής Γερμανίας. Οι εχθροπραξίες διήρκησαν μέχρι τις 6 Οκτωβρίου του ίδιου έτους και έληξαν με τη διχοτόμηση της Πολωνίας μεταξύ του Γ΄ Ράιχ και της Σοβιετικής Ένωσης.
Αλτίν Λάλα

Ο Αλτίν Λάλα (αλβανικά: "Altin Lala", γενν. 18 Νοεμβρίου 1975) είναι Αλβανός πρώην διεθνής ποδοσφαιριστής, που αγωνιζόταν ως μέσος, και νυν προπονητής ποδοσφαίρου, ο τρέχων της Αλβανίας U19. Αν και Αλβανός, η καριέρα του είναι συνδεδεμένη αποκλειστικά με τα γερμανικά πρωταθλήματα, ενώ ήταν μέλος και της Εθνικής Αλβανίας, από το 1998 έως το 2011, στην οποία αγωνίστηκε 79 φορές, πετυχαίνοντας 3 γκολ.

Η επαγγελματική του καριέρα ξεκίνησε το 1994, με την Μπορούσια Φούλντα, στην οποία έκατσε για 4 χρόνια. Το 1998 πήρε μεταγραφή στο Αννόβερο 96, ορόσημο στην καριέρα του καθώς εκεί παρέμεινε για 14 ολόκληρα χρόνια, ξεπερνώντας τις 350 συμμετοχές. Η μόνη διάκριση που γνώρισε ωστόσο ήταν τη σεζόν 2001-02, όταν κατέκτησε την πρώτη θέση στην 2. Μπουντεσλίγα. Το 2012, πήγε στην Μπάγερν Μονάχου ΙΙ, έπαιξε για 3 αγώνες και αποσύρθηκε την ίδια χρονιά.

Μετά το τέλος της ποδοσφαιρικής του καριέρας ασχολήθηκε με την προπονητική. Το 2014, έγινε βοηθός προπονητή, της Εθνικής Αλβανίας, ενώ μετά την αποχώρηση του Φότο Στρακόσια, από την Αλβανία U19, έγινε ο βασικός προπονητής της. Ως προπονητής δεν έχει σημειώσει κάποια επιτυχία ακόμα.
Νεμάνια Βίντιτς

Ο Νεμάνια Βίντιτς ("Немања Видић", 21 Οκτωβρίου 1981) είναι Σέρβος πρώην διεθνής ποδοσφαιριστής, που αγωνιζόταν ως κεντρικός αμυντικός. Υπήρξε βασικό στέλεχος της Εθνικής Σερβίας από το 2002 έως και το 2011, ενώ αγωνίστηκε για αυτήν στο Μουντιάλ του 2006 και στο Μουντιάλ του 2010 Συνολικά φόρεσε 56 φορές τη φανέλα με το εθνόσημο της χώρας του, ενώ πέτυχε και 2 γκολ.

Ο Βίντιτς καθιερώθηκε με τη φανέλα του Ερυρθού Αστέρα, στις αρχές της δεκαετίας του 2000, ενώ το 2004, βρέθηκε στη Σπαρτάκ Μόσχας. Μετά την αναγνώριση που έλαβε από την Εθνική του, στα Προκριματικά του Μουντιάλ του 2006, κατευθύνθηκε στην Αγγλία για λογαριασμό της Μάντσεστερ Γιουνάιτεντ, έναντι του ποσού των 7 εκατομμυρίων λιρών. Εκεί έκατσε έως το 2014. Και μαζί με τον Ρίο Φέρ, δημιούργησαν ένα από τα καλύτερα αμυντικά δίδυμα, παγκοσμίως. Έγινε γνωστός για τον δυναμισμό του και την αντίληψή του, αλλά και τις ηγετικές του ικανότητες και την ευχέρεια του στο ψηλό παιχνίδι. Από την Μάντσεστερ έφυγε όταν έληξε και το συμβόλαιό του, και τον απέκτησε ως ελεύθερο η Ίντερ, στην οποία παρέμεινε για δύο χρόνια, τελειώνοντας και την καριέρα του, μετά από αμοιβαίο τερματισμό του συμβολαίου. Στις 19 Ιανουαρίου του 2016, ανακοίνωσε την αποχώρησή του από την ενεργό δράση.

Ο Βίντιτς, περισσότερο γνωστός, φυσικά, έγινε από την πολυετή θητεία του στη Μάντσεστερ, στην οποία κατέκτησε 5 συνολικά τίτλους: το Τσάμπιονς Λιγκ, το 2008, το Παγκόσμιο Κύπελλο Συλλόγων και τρία Λιγκ Καπ Αγγλίας. Στην παραμονή του στο Νησί, είχε και αρκετές ατομικές διακρίσεις: Τέσσερις φορές στην καλύτερη εντεκάδα της χρονιάς, μία φορά καλύτερος παίχτης της χρονιάς, τη σεζόν 2008-09, ενώ έλαβε ονομάστηκε και από τους οπαδούς και τους παίχτες καλύτερος παίχτης της χρονιάς. Τη σεζόν 2010-11, γίνεται ξανά ο καλύτερος παίχτης της χρονιάς στην Πρέμιερ Λιγκ, σημαντικό κατόρθωμα, καθώς μόνο δύο ακόμα το έχουν καταφέρει: Τιερί Ανρί και Κριστιάνο Ρονάλντο. Την ίδια σεζόν έγινε και αρχηγός της ομάδας του Μάντσεστερ, και αυτό κράτησε για τρεις σεζόν, μέχρι που έφυγε.
Χενρίχ Μεχιταριάν

Ο Χενρίχ Μεχιταριάν (αρμενικά: "Հենրիխ Մխիթարյան", προφορά βάσει IPA: "hɛnˈɾiχ məχitʰɑˈɾjɑn", συχνά απαντώμενος και ως "Μικιταριάν" ή "Μκιταριάν", γεννημένος στο Γερεβάν στις 21 Ιανουαρίου 1989) είναι Αρμένιος ποδοσφαιριστής που αγωνίζεται ως μεσοεπιθετικός στη Ρόμα και στην εθνική Αρμενίας, της οποίας είναι αρχηγός. Είναι γνωστός για την τεχνική του κατάρτιση, τις κινήσεις του μακριά από τη μπάλα, τις τρίπλες, την ακρίβεια στις πάσες κ.ά.
Suntan

To Suntan είναι ελληνική δραματική, αισθηματική, θρίλερ ταινία του 2016, σε σκηνοθεσία Αργύρη Παπαδημητρόπουλου. Το σενάριο το έγραψε ο ίδιος ο σκηνοθέτης σε συνεργασία με Σύλλα Τζουμέρκα. Πρωταγωνιστούν οι Μάκης Παπαδημητρίου, Έλλη Τρίγκου, Ντίμι Χαρτ, Milou Van Groesen, Marcus Collen, Χαρά Κότσαλη και Παύλος Ορκόπουλος. Η ταινία επικεντρώνεται σε έναν 40αρη αγροτικό ιατρό, τον Κωστή, ο οποίος γνωρίζει μία νεαρή κι ελεύθερη κοπέλα, και ό,τι δεν έζησε στα φοιτητικά του χρόνια το ζει ένα καλοκαίρι στην Αντίπαρο.

Η ταινία δεν τοποθετείται απλώς στην Αντίπαρο, γυρίστηκε κι εκεί, τον Αύγουστο του 2014. Πρεμιέρα έκανε στις 2 Φεβρουαρίου του 2016, στο Διεθνές Φεστιβάλ Κινηματογράφου Ρότερνταμ, αποσπώντας καλές κριτικές, ειδικότερα από το Variety. Στην Ελλάδα κυκλοφόρησε στις 31 Μαρτίου του 2016. Οι κριτικές γενικότερα που έλαβε το έργο ήταν πολύ καλές. Ενώ καλές κριτικές έλαβαν και οι πρωταγωνιστές του έργου.
Βασίλειος Πανούσης

Ο Βασίλειος Πανούσης (1903 - 9 Ιανουαρίου 1969), ήταν Έλληνας πολιτικός.
Άγιος Ιωάννης Πάφου

Ο Άγιος Ιωάννης Πάφου (ή Άγιος Ιωάννης Σαλαμιού) είναι κοινότητα της επαρχίας Πάφου στην Κύπρο.
Κορνέλις Μασσάις

Ο Κορνέλις Μασσάις (φλαμανδικά: Cornelis Massijs (Εναλλακτικές γραφές του οικογενειακού του ονόματος: Massys, Matsijs, Matsys, Messijs, Messys, Metsijs, Metsys) (1508, Αμβέρσα – c. 1556, άγνωστο) ήταν Φλαμανδός ζωγράφος, σχεδιαστής και χαράκτης της Αναγέννησης, γνωστός για τα τοπία του και, σε μικρότερο βαθμό, για τις ρωπογραφίες και τις προσωπογραφίες του. Θεωρείται σημαντικπή μορφή για τη μετάβαση από τα φανταστικά τοπία του Γιοάχιμ Πατινίρ στα "αγνά τοπία" της ύστερης ολλανδικής τοπιογραφίας.
Σατραπεία της Λιβύης

Η Σατραπεία της Λιβύης ήταν διοικητική διαίρεση, υποτελές βασίλειο, της Περσικής Αυτοκρατορίας των Αχαιμενιδών στην βόρεια Αφρική σε εδάφη, της σημερινής Λιβύης, και περιελάμβανε το αρχαίο βασίλειο της πόλης κράτους, Κυρήνης. 

Όταν ο βασιλιάς της Περσίας Καμβύσης Β΄ κατέκτησε την Αίγυπτο, ο βασιλιάς της Κυρήνης, Αρκεσίλαος Γ΄, τάχθηκε με την Περσία. Όταν σκοτώθηκε προσπαθώντας να διατηρήσει την εξουσία, η βασίλισσα Φερετίμη κάλεσε τους Πέρσες να τους παραδώσει την Κυρήνη. Ο σατράπης της Αιγύπτου, Αρυάνδης, δέχτηκε, και μόλις κατέλαβε την περιοχή διόρισε έναν βασιλιά υποτελεί, Σατράπη, τον Βάττο. Τελικά ο έλεγχος της περιοχής από τους Αχαιμενίδες χάθηκε μετά τις κατακτήσεις του Αλεξάνδρου.
Άντριααν φαν Στάλμπεμτ

Ο Άντριααν φαν Στάλμπεμτ (φλαμανδικά: Adriaan ή Adriaen van Stalbemt (12 Ιουνίου 1580 – 21 Σεπτεμβρίου 1662) ήταν Φλαμανδός ζωγράφος της τεχνοτροπίας μπαρόκ.
Ταμείο Χρηματοπιστωτικής Σταθερότητας

Το Ταμείο Χρηματοπιστωτικής Σταθερότητας (ΤΧΣ) είναι ελληνική εταιρεία ειδικού σκοπού, που δημιουργήθηκε για να βοηθήσει στη σταθεροποίηση του ελληνικού τραπεζικού τομέα, εν μέσω της κρίσης του ελληνικού δημοσίου χρέους.
Τζάστιν Νταφ

Ο Τζάστιν Νταφ ("Justin Duff", γεννημένος στις 10 Μαΐου 1988) είναι Καναδός διεθνής πετοσφαιριστής. Έχει ύψος 2.00 μ. και αγωνίζεται στη θέση του κεντρικού.
Τζιν Γουάιλντερ

O Ζερόμ Ζίλμπερμαν ("Jerome Silberman", πιο γνωστός με το καλλιτεχνικό του όνομα Τζιν Γουάιλντερ, αγγλικά: "Gene Wilder", 11 Ιουνίου 1933 - 29 Αυγούστου 2016) ήταν Αμερικανός ηθοποιός του θεάτρου και του κινηματογράφου, κωμικός, σκηνοθέτης, σεναριογράφος και συγγραφέας.
Οι Πατατοφάγοι

Ο πίνακας Οι Πατατοφάγοι (ολλανδικά: De Aardappeleters) είναι ελαιογραφία ζωγραφισμένη από τον Ολλανδό καλλιτέχνη Βίνσεντ βαν Γκογκ τον Απρίλιο του 1885 στην Νουένεν, στην Ολλανδία. Βρίσκεται στο Μουσείο Βαν Γκογκ στο Άμστερνταμ. Ένα προσχέδιο του πίνακα βρίσκεται στο Μουσείο "Kröller-Müller" στο Ότερλο. Ο καλλιτέχνης έφτιαξε επίσης μια σειρά από λιθογραφίες του έργου οι οποίες βρίσκονται σε συλλογές συμπεριλαμβανομένου του Μουσείου Μοντέρνας Τέχνης στη Νέα Υόρκη.
Γιώργος Χιονίδης

Ο Γιώργος Χιονίδης (γενν. 25 Ιουνίου 1991) είναι Έλληνας ποδοσφαιριστής που παίζει για τον Ηρακλή στην ελληνική Football League ως επιθετικός. Προηγουμένως είχε παίξει επαγγελματικό ποδόσφαιρο στον Ιωνικό και στους Πόντιους Κατερίνης.
Τάπενς Μίντλετον

Η Τάπενς Μίντλετον ("Tuppence Middleton", 21 Φεβρουαρίου 1987) είναι Αγγλίδα ηθοποιός.
Ανακαία

Η Ανακαία ή τα "Ανάκαια" (), (ο δήμος: Ανακαίας) ήταν αρχαίος οικισμός - πόλη και δήμος της Ιπποθοωντίδας (περιοχή της Αρχαίας Αττικής και φυλή της αρχαίας Αθήνας).
Ταντίγια Ντραγκίτσεβιτς

Ο Ταντίγια Ντραγκίτσεβιτς (σέρβικα: "Тадија Драгићевић", 28 Ιανουαρίου 1986), είναι Σέρβος διεθνής καλαθοσφαιριστής, ο οποίος έχει ύψος 2.06 μ. και αγωνίζεται στην θέση του πάουερ φόργουορντ.
Ιάκωβος Δ΄ της Μαγιόρκας

Ο Ιάκωβος Δ΄ της Μαγιόρκας (Ισπανικά ː "Jaime IV de Mallorca", 24 Αυγούστου 1336 - 20 Ιανουαρίου 1375) ήταν Διεκδικητής του στέμματος της Μαγιόρκας, Διεκδικητής του πριγκιπάτου της Αχαΐας και Κόμης της Σερδάνια (1349 - 1375). Καταγόταν από τον Οίκο της Βαρκελώνης και ήταν υιός του Ιακώβου Γ΄ της Μαγιόρκας και της Κωνσταντίας της Αραγωνίας, κόρης του Αλφόνσου Δ´ της Αραγωνίας.
Περιοχή Καλάμπο

H Περιοχή Καλάμπο (Αγγλικά: "Kalambo District", Σουαχίλι: "Wilaya ya Kalambo"), είναι μία από τις τέσσερις περιοχές στην Περιφέρεια Ρούκουα "(Rukwa Region)" της Τανζανίας.

Η διοικητική της έδρα είναι στην πόλη Ματάι "(Matai)".

Ο Ποταμός Καλάμπο "(Kalambo River)" ρέει εντός της περιοχής και εκβάλλει 15 χλμ. περίπου νοτίως της πόλης Κασάνγκα "(Kasanga)", στη Λίμνη Τανγκανίκα "(Lake Tanganyika)".

Το Επαρχιακό Συμβούλιο Καλάμπο "(Kalambo District Council)", επισήμως, ιδρύθηκε στις 23 Δεκεμβρίου του 2012, αφού αποσπάστηκε από το Επαρχιακό Συμβούλιο Σουμπαουάνγκα "(Sumbawanga District Council)". Ο "Moshi Chang" ήταν ο πρώτος Επαρχιακός Επίτροπος, ο οποίος υπηρέτησε μέχρι το θάνατό του (από αυτοκινητιστικό δυστύχημα), τον Απρίλιο του 2014.
Ναμανυέρε

Το Ναμανυέρε (Αγγλικά ή Σουαχίλι: "Namanyere"), είναι η ονομασία ενός Αστικού Τμήματος στην Περιοχή Νκάσι "(Nkasi District)", από την Περιφέρεια Ρούκουα "(Rukwa Region)", της Τανζανίας καθώς επίσης και η διοικητική έδρα της Επαρχίας Νκάσι "(Nkasi District)".

Σύμφωνα με την απογραφή του 2012, ο πληθυσμός στο Αστικό Τμήμα ήταν 18.877 άτομα.
Nationale-Nederlanden

Η Nationale-Nederlanden (ΝΝ, ) είναι μία από τις μεγαλύτερες ασφαλιστικές εταιρείες στην Ολλανδία. Η εταιρεία ιδρύθηκε το 1962 έπειτα από συγχώνευση μεταξύ της «Assurantie Maatschappij tegen Brandschade De Nederlanden van 1845» και της «Nationale Levensverzekeringsbank». Η συγχώνευση αυτή κρίθηκε αναγκαία λόγω της πτώσης του μεριδίου αγοράς και την απειλή των εξαγορών. Το 1991, η NN συγχωνεύθηκε, αυτή τη φορά, με την NMB Postbank Groep, για να σχηματίσουν την ING Groep.

Εκτός από την ασφάλιση, η εταιρεία προσφέρει επίσης ορισμένα τραπεζικά προϊόντα, όπως στεγαστικά δάνεια. Η εταιρεία έχει την έδρα της στη Χάγη και το Ρότερνταμ. Τα κεντρικά γραφεία του Ρότερνταμ στεγάζονται στον ουρανοξύστη Gebouw Delftse Poort, που ήταν ο ψηλότερος ουρανοξύστης στην Ολλανδία μέχρι το 2009. Εκτός από αυτά τα δύο γραφεία, η εταιρεία διαθέτει γραφείο στην Ede (πρώην RVS), όχι όμως άλλα κεντρικά γραφεία στην Ολλανδία, ανταυτού η NN βασίζεται κυρίως σε ανεξάρτητους διαμεσολαβητές για την πώληση ασφαλίσεων. Το 2014 η ING αποφάσισε να κάνει την NN ανεξάρτητη με αρχική δημόσια προσφορά.
Αγροτική Περιοχή Σουμπαουάνγκα

H Αγροτική Περιοχή Σουμπαουάνγκα (Αγγλικά: "Sumbawanga Rural District", Σουαχίλι: "Wilaya Sumbawanga Vijijini"), είναι μία από τις τέσσερις περιοχές στην Περιφέρεια Ρούκουα "(Rukwa Region)" της Τανζανίας.

Συνορεύει στα βορειοανατολικά με την Αστική Περιοχή Σουμπαουάνγκα "(Sumbawanga Urban District)", νότια με την Ζάμπια "(Zambia)" και νοτιοδυτικά με την Περιοχή Νκάσι "(Nkasi District)". 

Η επαρχιακή (και περιφερειακή) πρωτεύουσα, είναι στην πόλη διοικητική της έδρα είναι στην πόλη Σουμπαουάνγκα "(Sumbawanga)".

Σύμφωνα με την εθνική απογραφή της Τανζανίας, κατά το 2002 ο πληθυσμός Αγροτική Επαρχία Σουμπαουάνγκα "(Sumbawanga Rural District)" ήταν 373.080 άτομα.
Ταϊφά της Σαρακούστα

Το Ταϊφά της Σαρακούστα () ήταν ανεξάρτητο Αραβικό μουσουλμανικό κράτος στην Αλ-Άνταλους, στη σημερινή ανατολική Ισπανία, το οποίο ιδρύθηκε το 1018 ως ένα από τα «βασίλεια ταϊφά», με πρωτεύουσα την Ισλαμική πόλη Σαρακούστα (σημερινή Σαραγόσα), μετά την καταστροφή του Χαλιφάτου της Κόρδοβας.

Κατά τις τρεις πρώτες δεκαετίες αυτής της περιόδου (1018-1038) η πόλη κυβερνιούνταν από την αραβική δυναστεία της φυλής Μπανού Τουτζιμπί ("Banu Tujibi"). Αντικαταστάθηκαν έπειτα από τους άραβες άρχοντες της δυναστείας Μπανού Χούντ ("Banu Hud"), οι οποίοι σύναψαν μία περίπλοκη συμμαχία με τον Ελ Σιντ της Βαλένθια και των Καστιλιάνικων αρχόντων ενάντια στους Αλμοραβίδες, καταφέρνοντας να φέρουν τα Εμιράτα Ταϊφά υπό τον έλεγχό τους. Μετά το θάνατο του Ελ Σιντ, το βασίλειο κατακτήθηκε από τους Αλμοραβίδες και μέχρι το 1100 είχαν περάσει τον ποταμό Έβρο μπαίνοντας στο Μπαρμπάστρο, που τους έφερε σε άμεση επαφή με την Αραγωνία.

Οι Μπανού Χούντ αντιστάθηκαν πεισματικά στην δυναστεία των Αλμοραβίδων και κυβέρνησαν μέχρι που τελικά ηττήθηκαν από τους Αλμοραβίδες τον Μάιο του 1110. Ο τελευταίος σουλτάνος των Μπανού Χούντ, ο Abd-al-Malik "Imad ad-Dawla" της Σαρακούστα, αναγκάστηκε να εγκαταλείψει την πρωτεύουσα. Ο Abd-al-Malik συμμάχησε με τους Χριστιανούς Αραγωνέζους υπό τον Αλφόνσο Α´ της Αραγωνίας και έτσι οι Μουσουλμάνοι της Σαρακούστα έγιναν στρατιωτικοί θαμώνες εντός των δυνάμεων της Αραγωνίας. Ήταν γνωστοί ως Αλμογάβαροι.
Αστική Περιοχή Σουμπαουάνγκα

H Αστική Περιοχή Σουμπαουάνγκα (Αγγλικά: "Sumbawanga Urban District", Σουαχίλι: "Wilaya Sumbawanga Mjini"), είναι μία από τις τέσσερις περιοχές στην Περιφέρεια Ρούκουα "(Rukwa Region)" της Τανζανίας.

Συνορεύει στα βόρεια με τη Λίμνη Ρούκουα "(Lake Rukwa)", ανατολικά με την Περιφέρεια Μπέυα "(Mbeya Region)", νότια με την Αγροτική Περιοχή Σουμπαουάνγκα "(Sumbawanga Rural District)" και δυτικά με την Περιοχή Νκάσι "(Nkasi District)". 

Η επαρχιακή (και περιφερειακή) πρωτεύουσα, είναι στην πόλη Σουμπαουάνγκα "(Sumbawanga)".

Σύμφωνα με την εθνική απογραφή της Τανζανίας, κατά το 2002 ο πληθυσμός Αστική Επαρχία Σουμπαουάνγκα "(Sumbawanga Urban District)" ήταν 147.483 άτομα.
Porky Pig

Ο Porky Pig (ελληνική απόδοση: Πόρκυ Πιγκ ή Πόρκι Πιγκ) είναι ένας φανταστικός χαρακτήρας των σειρών κινουμένων σχεδίων "Looney Tunes" και "Merrie Melodies", της Warner Bros.. O Porky ήταν ο πρώτος καρτούν χαρακτήρας της εταιρείας και εξ αιτίας της δημοτικότητάς του τράβηξε αρκετό κοινό. Αν και αργότερα, καινούριοι χαρακτήρες γίνανε περισσότεροι γνωστοί, ο Porky, συνέχιζε να συμμετάσχει στα επεισόδια και να είναι δημοφιλής. Εμφανίστηκε σε 153 ταινίες, την περίοδο της χρυσής εποχής του Χόλιγουντ.

O Porky Pig είναι ανθρωπόμορφο χοντρό γουρούνι. Ένα από τα χαρακτηριστικά του είναι το τραύλισμα, και φυσικά ο τρόπος που λέει τη γνωστή φράση της σειράς Looney Tunes: "Th-th-th-that's all folks". Ο πρώτος που υποδύθηκε τον χαρακτήρα ήταν ο Τζο Ντόερτι και μετά για περίπου πέντε δεκαετίες ο Μελ Μπλανκ. Είναι ο παλαιότερος χαρακτήρας των "Looney Tunes", που συνεχίζει να εμφανίζεται έως τώρα. To "TV Guide", τον κατέταξε 47ο καλύτερο χαρακτήρα καρτούν όλων των εποχών, ανάμεσα σε 50.
Περιοχή Νκάσι

H Περιοχή Νκάσι(Αγγλικά: "Nkasi District", Σουαχίλι: "Wilaya ya Nkasi"), είναι μία από τις τέσσερις περιοχές στην Περιφέρεια Ρούκουα "(Rukwa Region)" της Τανζανίας.

Συνορεύει στα βόρεια με την Περιφέρεια Κατάβι "(Katavi Region)" (Περιοχή Μπάντα "(Mpanda District)"), ανατολικά με την Αστική Περιοχή Σουμπαουάνγκα "(Sumbawanga Urban District)", νότια με την Αγροτική Περιοχή Σουμπαουάνγκα "(Sumbawanga Rural District)" και την Ζάμπια "(Zambia)"· και δυτικά με τη Λίμνη Τανγκανίκα "(Lake Tanganyika)", που αποτελεί σύνορο μεταξύ της Τανζανίας και της Λαϊκής Δημοκρατίας του Κονγκό "(Democratic Republic of the Congo)".

Η διοικητική της έδρα είναι στο χωριό Ναμανυέρε "(Namanyere)".
Η περιοχή καλύπτει 13.124 τ.χλμ..

Κατά την απογραφή του 2002, ο πληθυσμός στην Επαρχία Νκάσι "(Nkasi District)" ήταν 208.497 άτομα.
Σωκράτης Δημητριάδης

Ο Σωκράτης Δημητριάδης (1931 - 2008) ήταν Έλληνας δικηγόρος και πολιτικός. Υπηρέτησε ως δήμαρχος Δράμας από το 1983 έως το 1990 και νομάρχης Έβρου και Δράμας λίγο αργότερα.
Silent Hill

Το Silent Hill (ιαπωνικά: サイレントヒル, Χέπμπορν: "Sairento Hiru") είναι βιντεοπαιχνίδι επιβίωσης τρόμου που αναπτύχθηκε από Team Silent, ομάδα της Konami Computer Entertainment Tokyo, και εκδόθηκε από την Konami για το PlayStation. Πρόκειται για το πρώτο μέρος της σειράς "Silent Hill", το οποίο κυκλοφόρησε στη βόρεια Αμερική τον Ιανουάριο του 1999, και αργότερα την ίδια χρονιά στην Ιαπωνία και την Ευρώπη. Το παιχνίδι χρησιμοποιεί οπτική τρίτου προσώπου με τρισδιάστατα περιβάλλοντα πραγματικού χρόνου. Για να μετριάσουν τους περιορισμούς της κονσόλας, οι developers χρησιμοποίησαν εφέ ομίχλης και σκότους, ώστε να αναμειχθούν τα γραφικά. Σε αντίθεση με άλλα παιχνίδια του είδους που εστίαζαν σε μαχόμενους χαρακτήρες, στο "Silent Hill" ο πρωταγωνιστής είναι ένας "Καθένας", ένας καθημερινός άνθρωπος με τον οποίο το κοινό μπορεί να ταυτιστεί.

Το παιχνίδι ακολουθεί τον Harry Mason ο οποίος αναζητά την χαμένη υιοθετημένη κόρη του Cheryl, στη γνωστή φανταστική πόλη της Αμερικής με το όνομα Silent Hill. Συγκρούεται με μία αίρεση που διεξάγει μία τελετή για να αναγεννήσει μία θεότητα που λατρεύει, και ανακαλύπτει την πραγματική της καταγωγή. Υπάρχουν πέντε δυνατοί τερματισμοί του παιχνιδιού, η επίτευξη των οποίων εξαρτάται από τις πράξεις του παίκτη, ενώ συμπεριλαμβάνεται και ένας αστείος τερματισμός.

Το "Silent Hill" δέχθηκε θετικές κριτικές από τους δημοσιογράφους με την κυκλοφορία του και σημείωσε εμπορική επιτυχία. Θεωρήθηκε καθοριστικός τίτλος στο είδος παιχνιδιών επιβίωσης τρόμου, καθώς απομακρύνθηκε από τα στοιχεία τρόμου των B movies προς ένα είδος ψυχολογικού τρόμου, με έμφαση στην ατμόσφαιρα. Ακολούθησαν ποικίλες μεταφορές του "Silent Hill", συμπεριλαμβανομένων μίας γραφικής νουβέλας το 2001, μία ταινία με το ίδιο όνομα το 2006, και ένα reimagining του παιχνιδιού με το όνομα "Silent Hill: Shattered Memories". Το παιχνίδι ακολούθησε το "Silent Hill 2" το 2001.
Άτος Φερέιρα Κόστα

Ο Άτος Φερέιρα Κόστα ("Athos Ferreira Costa", γεννημένος στις 29 Νοεμβρίου 1989 είναι Βραζιλιάνος πετοσφαιριστής που αγωνίζεται στη θέση του κεντρικού.
Ανάξαρχος ο Αβδηρίτης

Ο Ανάξαρχος ο Αβδηρίτης (380 – 320 π.Χ.), o επονομαζόμενος και Ευδαιμονικός, ήταν Έλληνας φιλόσοφος της σχολής του Δημόκριτου και μαζί με τον Πύρρωνα συμμετείχαν στην εκστρατεία του Μεγάλου Αλεξάνδρου στην Ασία. Διασώζονται πολύ λίγα στοιχεία σχετικά με την φιλοσοφία του, και θεωρείται πως αποτελεί συνδετικό κρίκο μεταξύ του ατομισμού του Δημόκριτου και τον πυρρωνικό σκεπτικισμό του Πύρρωνα.
Διογένης ο Σμυρναίος

Ο Διογένης ο Σμυρναίος (4ος αιώνας π.Χ.) ήταν Έλληνας φιλόσοφος με καταγωγή από την Σμύρνη. Κατά τον Κλήμη τον Αλεξανδρινό (2ος αιώνας μ.Χ.), υπήρξε μαθητής του Μητρόδωρου του Χίου και δάσκαλος του φιλοσόφου Αναξάρχου, και πιθανώς αποτελούσε μέλος της σχολής του Δημόκριτου. Κατά το παρελθόν συγχέονταν με τον Διογένη τον Απολλωνιάτη.
Διαχειριστής Εθνικού Συστήματος Φυσικού Αερίου

Ο Διαχειριστής Εθνικού Συστήματος Φυσικού Αερίου (ΔΕΣΦΑ) είναι διαχειριστής του συστήματος μεταφοράς φυσικού αερίου στην Ελλάδα. Ιδρύθηκε στις 30 Μαρτίου του 2007 ως θυγατρική της ΔΕΠΑ. Εκτός από το σύστημα μεταφοράς, η εταιρεία διαχειρίζεται, επίσης, τα δίκτυα διανομής φυσικού αερίου της Ελλάδα, καθώς και τον τερματικό σταθμό της ΥΦΑ Ρεβυθούσας.

Στις 11 Ιουνίου του 2013, η εταιρεία πετρελαίου του Αζερμπαϊτζάν, SOCAR, κέρδισε το διαγωνισμό για την εξαγορά ποσοστού 66% της ΔΕΣΦΑ έναντι 400.000.000 ευρώ. Έπειτα από τις ελληνικές βουλευτικές εκλογές του Ιανουαρίου του 2015, η προσφερόμενη μετοχή μειώθηκε στο 49%. Η συμφωνία αναμενόταν να ολοκληρωθεί μέχρι τον Αύγουστο του 2015.Τελικά ο διαγωνισμός ακυρώθηκε.

To TAΙΠΕΔ προχώρησε στην διεξαγωγή διεθνούς διαγωνισμού για την πώληση του 66% του μετοχικού κεφαλαίου του ΔΕΣΦΑ. Τον διαγωνισμό κέρδισε, τον Δεκέμβριο του 2018, η κοινοπραξία SENFLUGA Energy Holdings S.A., αποτελούμενη από την ιταλική Snam (60%), την ισπανική Enagás (20%) και τη βελγική Fluxys (20%).

Στις 13 Ιανουαρίου του 2020 η ελληνική εταιρία ενέργειας DAMCO ENERGY S.A. υπέγραψε συμφωνία για την εξαγορά του 10% του μετοχικού κεφαλαίου της SENFLUGA Energy Holdings S.A. Με την ολοκλήρωση της εξαγοράς, η μετοχική δομή της SENFLUGA έχει ως εξής: Snam (54%), Enagás (18%), Fluxys (18%) και DAMCO (10%).
Άνθη Αμυγδαλιάς

Το ζωγραφικό έργο «Άνθη Αμυγδαλιάς» είναι μέρος μιας σειράς αρκετών πινάκων που δημιουργήθηκαν κατά τη χρονική περίοδο μεταξύ 1888 και 1890 από τον Βίνσεντ βαν Γκογκ στην Αρλ και το Σεν Ρεμί στη Νότια Γαλλία, ενός ανθισμένου δέντρου αμυγδαλιάς. Τα ανθισμένα δέντρα ήταν σημαντικά για τον Βαν Γκογκ. Αντιπροσώπευαν την αφύπνιση και την ελπίδα. Του άρεσαν αισθητικά και έβρισκε χαρά στο να ζωγραφίζει ανθισμένα δέντρα. Τα έργα αντανακλούν τις επιρροές του ιμπρεσιονισμού, του Divisionist και της ξυλογραφίας του Ιαπωνισμό. Ο πίνακας "Άνθη Αμυγδαλιάς" δημιουργήθηκε για να τον εορτασμό της γέννησης του ανιψιού του και συνονόματού του, γιου του αδελφού του Τεό και της νύφης του Τζο.
Sense8

To Sense8 είναι αμερικανική τηλεοπτική σειρά επιστημονικής φαντασίας που προβλήθηκε από το 2015 έως το 2018. H σκηνοθεσία είναι των αδελφών Γουατσόφσκι, του Νταν Γκλας, του Τομ Τίκβερ και του Τζέιμς ΜακΤέιγκ, ενώ το σενάριο είναι των αδελφών Γουατσόφσκι και του Τζ. Μάικλ Στραζίνσκι.

Η σειρά αναφέρεται σε 8 ανθρώπους που ζουν σε διαφορετικά μέρη της γης και μπορούν να επικοινωνούν μεταξύ τους μέσω του εγκεφάλου τους. Η επικοινωνία τους είναι μοναδική, καθώς μπορούν να βρίσκονται ο καθένας στο μέρος που είναι ο άλλος και να επηρεάζουν τη ζωή τους και τις αποφάσεις τους. Έχουν γεννηθεί και οι οκτώ την ίδια μέρα: 8 Αυγούστου (8/8). Η σειρά είχε μεγάλη απήχηση στη ΛΟΑΤΚΙ (LGBTQI) κοινότητα, λόγω της σεξουαλικότητας κάποιων χαρακτήρων της.

Τον Ιούνιο του 2017 ανακοινώθηκε η μη ανανέωση των συμβολαίων για τρίτη σεζόν, λόγω περιορισμένης τηλεθέασης σε σχέση με το κόστος παραγωγής, παρά τις συζητήσεις που είχαν προηγηθεί υπέρ της συνέχισης της σειράς. Ωστόσο, μετά από αντιδράσεις των θαυμαστών, το Netflix κυκλοφόρησε ένα μεγάλο τελευταίο επεισόδιο 2,5 ωρών, με το οποίο έκλεισε ουσιαστικά τη σειρά, δίνοντας λύση σε όλα τα εκκρεμή ζητήματα.
Γκραφινιάνα

Η Γκραφινιάνα (ιταλικά: "Graffignana", διάλεκτος του Λόντι. "Grafgnàna") είναι μικρή πόλη της βόρειας Ιταλίας στην επαρχία του Λόντι και έχει πληθυσμό 2.671 κατοίκων, σύμφωνα με στοιχεία του 2015.
Αχερδούς

Ο Αχερδούς (), (ο δήμος: Αχερδούντος) ήταν αρχαίος οικισμός - πόλη και δήμος της Ιπποθοωντίδας (περιοχή της Αρχαίας Αττικής και φυλή της αρχαίας Αθήνας).
Merrie Melodies

Το Merrie Melodies είναι αμερικανική σειρά κινουμένων σχεδίων με κωμικές ταινίες μικρού μήκους της Warner Bros.. Η σειρά προβαλλόταν μεταξύ το 1931 και το και το 1969, ήτοι κατά τη διάρκεια της χρυσής εποχής animation του Χόλιγουντ. Μαζί με τη συγγενή σειρά, "Looney Tunes", παρουσίασαν πολλούς διάσημους, έως και σήμερα, χαρακτήρες καρτούν, μεταξύ των οποίων οι Bugs Bunny, Daffy Duck, Porky Pig και Elmer Fudd.

Η σειρά ξεκίνησε να παράγεται από την εταιρεία Harman-Ising Pictures, μεταξύ των ετών 1931 και 1933, κατόπιν από την εταιρεία Leon Schlesinger Productions, μεταξύ 1933 και 1944. Ο Σκλέσινγκερ, πούλησε την εταιρεία του το 1944 στη Warner Bros., που μετονομάστηκε εκ νέου σε Warner Bros. Cartoons, η οποία συνέχισε την παραγωγή έως το 1963. Η "Merrie Melodies", έκτοτε, και για τρία χρόνια συνέχισε να παράγεται από την DePatie-Freleng Enterprises και την Format Films. Τα τελευταία δύο χρόνια της σειράς, τα ανέλαβε ξανά η Warner Bros. Cartoons.

Τρεις ταινίες της σειράς κέρδισαν το Όσκαρ Καλύτερης Ταινίας Κινουμένων Σχεδίων, το "Tweetie Pie" (1947), το "Speedy Gonzales" (1955) και το "Birds Anonymous" (1957). Άλλες τρεις ταινίες της εταιρείας ("Duck Amuck" (1953), "One Froggy Evening" (1955) και "What's Opera, Doc?" (1957) επελέγησαν από τη Βιβλιοθήκη του Κογκρέσου, και μπήκαν στο National Film Registry, επειδή ήταν "πολιτισμικά, ιστορικά και αισθητικά σημαντικές". Το 2013, το περιοδικό "TV Guide" κατέταξε τη σειρά (υπό το όνομα "Looney Tunes") στην τρίτη θέση ως το Καλύτερο Καρτούν Όλων των Εποχών (ανάμεσα από 60).
Αζηνία

Η Αζηνία (), (ο δήμος: Αζηνίας) ήταν αρχαίος οικισμός - πόλη και δήμος της Ιπποθοωντίδας (περιοχή της Αρχαίας Αττικής και φυλή της αρχαίας Αθήνας).
Μιχάλης Γκαζές

Ο Μιχάλης Γκαζές (ή Μισέλ Καζές) (1905-1942) ήταν Έλληνας εβραϊκής καταγωγής από τη Θεσσαλονίκη, τυπογράφος και βουλευτής του ΚΚΕ. Εκτελέστηκε από τους Γερμανούς το 1942.
Νυχτερινό Καφέ

Το Νυχτερινό Καφέ (Γαλλικά: "Le Café de nuit") είναι ελαιογραφία του Ολλανδού ζωγράφου Βίνσεντ βαν Γκογκ που έφτιαξε τον Σεπτέμβριο του 1888 στην Αρλ. Ο τίτλος αναγράφεται χαμηλά δεξιά, ακριβώς κάτω από την υπογραφή του καλλιτέχνη. Ο πίνακας ανήκει στο Πανεπιστήμιο Γέιλ και βρίσκεται σήμερα στην Πινακοθήκη του Πανεπιστημίου Γέιλ στο Νιού Χέβεν του Κονέκτικατ.

Το εσωτερικό που απεικονίζεται είναι το Καφέ ντε λα Γκαρ, στο νούμερο 30, Πλατεία Λαμαρτίν που διεύθυνε ο Ζοζέφ Μισέλ Ζινό και η σύζυγός του Μαρία, ο οποίος το Νοέμβριο του 1888 πόζαρε για τον πίνακα του Βαν Γκογκ και του Πωλ Γκωγκέν, "Λα Αρλεζιέν". Μετέπειτα ο Ζοζέφ Ζινό πόζαρε επίσης και για τους δύο καλλιτέχνες.
Μπγερν ο Σιδηρόπλευρος

Ο Μπιόρν ο Σιδηρόπλευρος θρυλικός βασιλιάς της Σουηδίας που έζησε τον 9ο αιώνα ήταν ο πρώτος βασιλιάς από τον Οίκο του Μούνσο.
Στις αρχές του 18ου αιώνα, ένας τύμβος στο νησί του Μούνσο σύμφωνα με τους ιστορικούς μελετητές ανήκε σε έναν άντρα με το όνομα "Μπγερν Γιαρνζίντας Χόγκ" ο οποίος πιθανότατα ήταν ο ίδιος ο Μπγερν ο Σιδηρόπλευρος.
Οι "Θρύλοι των γιων του Ράγκναρ" αναφέρουν ότι ο Μπγερν ο Σιδηρόπλευρος ήταν ένας από τους γιους του θρυλικού Βίκινγκ πολέμαρχου Ράγκναρ Λόθμπροκ και της Λάγκερθα αδέλφια του ήταν ο Άιβαρ ο Ασπόνδυλος, ο Χάλφνταν Ράγκναρσον, ο Σίγκουρντ φίδι-στο-μάτι, o Χβίτσερκ και ο Ούμπα, ετεροθαλείς αδελφοί του ήταν ο Ερρίκος και ο Άγκναρ. Ο ίδιος είχε δυο γιους τον Ερρίκος Μπγέρνσον και τον Ρεφίλ Μπγέρνσον, οι απόγονοι του ανήκαν στην βασιλική δυναστεία του Μούνσο που κυβέρνησε την Σουηδία.
Όλιβερ Τ. Μαρς

Ο Όλιβερ Τ. Μαρς (αγγλικά: "Oliver T. Marsh", 30 Ιανουαρίου 1892 - 5 Μαΐου 1941) ήταν Αμερικανός πρωτοπόρος κινηματογραφιστής. Συμμετείχε σε πάνω από 80 ταινίες τις MGM. Μερικές από αυτές κατέληξαν πολύ επιτυχημένες, όπως το "Sadie Thompson" (1928), το "Rain" (1932), το "Υπό την Σκιάν της Λαιμητόμου" (1935) και το Ο μέγας Ζίγκφελντ (1936). 

Στην 11η τελετή Όσκαρ, βραβεύθηκε μαζί με τον Άλεν Ντέιβι, με Τιμητικό Όσκαρ, για τη δουλειά τους στην ταινία "Sweethearts" (1938). Οι δύο τους υπήρξαν υποψήφιοι και για το Όσκαρ Καλύτερης Φωτογραφίας, για την ταινία "Bitter Sweet" (1940). Απεβίωσε, ξαφνικά, σε ηλικία 49 ετών, από εγκεφαλική αιμορραγία.
Τζον Μάρτιν

Ο Τζον Μάρτιν (αγγλικά: "John Martin", 19 Ιουλίου 1789 – 17 Φεβρουαρίου 1854) ήταν Άγγλος ζωγράφος και χαράκτης της ρομαντικής σχολής. Το κύριο χαρακτηριστικό των έργων του είναι οι επικές και επιβλητικές αναπαραστάσεις τοπίων και καταστροφικών γεγονότων με θέματα από την Βίβλο και την μυθολογία όπου οι ανθρώπινες φιγούρες εμφανίζονται μικροσκοπικές σε σχέση με το κύριο θέμα του έργου.
Τσάντρα Ουίλσον

Η Τσάντρα Ουίλσον είναι Αμερικανίδα ηθοποιός.

Γεννήθηκε το 1969 στο Χιούστον του Τέξας και ασχολήθηκε από μικρή ηλικία με την ηθοποιία. Όταν ενηλικιώθηκε, σπούδασε υποκριτική στο Χιούστον και στη Νέα Υόρκη. Η πρώτη της κινηματογραφική συμμετοχή ήταν στην ταινία "Φιλαδέλφεια". Ο ρόλος που την έκανε ευρέως γνωστή ήταν αυτός της "δρ. Μιράντα Μπέιλι" στην τηλεοπτική σειρά "Grey's Anatomy". Για τον ρόλο αυτό, έχει κερδίσει δύο φορές το βραβείο Σωματείου Ηθοποιών.
Σινάν Ερντέμ Σπορ Σαλονού

Το Σινάν Ερντέμ Σπορ Σαλονού (τουρκικά: "Sinan Erdem Spor Salonu"), παλαιότερα γνωστό ως "Ataköy Dome", είναι ένα κλειστό στάδιο πολλαπλών χρήσεων το οποίο βρίσκεται στο Μπακίρκιοϊ, στην ευρωπαϊκή πλευρά της Κωνσταντινούπολης, στην Τουρκία.

Έχει χωρητικότητα 22.500 θεατών για συναυλίες, ενώ για αγώνες καλαθοσφαίρισης και αντισφαίρισης έχει χωρητικότητα 16.647 θεατών, καθιστώντας το ως το μεγαλύτερο εσωτερικό χώρο πολλαπλών χρήσεων της Τουρκίας και τον τρίτο μεγαλύτερο στην Ευρώπη (αν και δεν είναι ο τρίτος μεγαλύτερος αθλητικός χώρος στην Ευρώπη).

Πήρε την ονομασία του από τον Σινάν Ερντέμ (1927-2003), ο οποίος ήταν ο πρόεδρος της Τουρκικής Ολυμπιακής Επιτροπής από το 1989 μέχρι το θάνατό του το 2003.
Ελίζαμπεθ Άλαν

Η Ελίζαμπεθ Άλαν (αγγλικά: "Elizabeth Allan", 9 Απριλίου 1910 - 27 Ιουλίου 1990) ήταν Αγγλίδα ηθοποιός, η οποία εμφανίστηκε τόσο σε ταινίες του Χόλιγουντ, όσο και σε βρετανικές, συμμετέχοντας σε πάνω από 50 ταινίες. Μερικές από τις πιο γνωστές ταινίες, στις οποίες συμμετείχε, πρέπει να θεωρούνται το "Men In White" (1934), το "David Copperfield" (1935), το "Mark of the Vampire" (1935), το "Υπό την Σκιάν της Λαιμητόμου" (1935), το "A Woman Rebels" (1936) και το "Η κυρία με τις καμέλιες" (1936). Επέστρεψε στη γενέτειρά της, το 1938, μετά από μία επιτυχημένη μήνυση στην εταιρεία παραγωγής MGM, όταν αντικαταστάθηκε δις στις ταινίες "Γκρεμισμένα Είδωλα" (1938) και "Αντίο, Ωραία Νιάτα" (1939). Στην πρώτη από τις προαναφερθείσες ταινίες, την είχε γνωρίσει ο Κλαρκ Γκέιμπλ, με τον οποίον είχε κρυφή σχέση για περίπου δύο χρόνια.
Φιλούμενος ο Φιλαδελφεύς

Ο Φιλούμενος ο Φιλαδελφεύς (4ος αιώνας) ήταν αθλητής από τη Φιλαδέλφεια της Λυδίας και από τους τελευταίους ολυμπιονίκες πριν οι αγώνες καταργηθούν. Υπήρξε ολυμπιονίκης σε αγώνισμα συμπλοκής (άγνωστο ποιο, πυγμαχία, παγκράτιο ή πάλη), κατά τους 287ους αγώνες ολυμπιακούς αγώνες της αρχαιότητας (το 369). Θεωρείτο ειδήμων σε όλα τα αγωνίσματα συμπλοκής και διέθετε ευρεία αναγνώριση από τη ρωμαϊκή αριστοκρατία της εποχής. Σύμφωνα με τη διήγηση του ιστορικού Πανοδώρου του Αλεξανδρινού, ο Φιλούμενος έζησε την εποχή του αυτοκράτορα Θεοδοσίου Α´, και κάποτε είχε κτυπήσει ένα χάλκινο άγαλμα προκαλώντας του βαθύ ρήγμα. Μέσα στο ρήγμα υπήρχε ένα σύντομο επίγραμμα το οποίο ανέφερε «Ο χαλκός είναι πολύ πιο αδύναμος από το χέρι μου».
Χιρογιούκι Ογουάκου

Ο Χιρογιούκι Ογουάκου (ιαπωνικά: 大和久 宏之, Χέπμπορν: Ōwaku Hiroyuki) είναι Ιάπωνας σεναριογράφος βιντεοπαιχνιδιών που γεννήθηκε το 1975, γνωστότερος για τη δουλειά του με την Team Silent στη σειρά "Silent Hill".
Γεώργιος Σύγγελος

Ο Γεώργιος Σύγγελος ή Σύγκελλος (8ος-9ος αιώνας) ήταν Βυζαντινός ιστορικός και εκκλησιαστικός αξιωματούχος. Πριν μετακινηθεί στην Κωνσταντινούπολη για να αποκτήσει το αξίωμα του Συγκέλλου υπό τον πατριάρχη Ταράσιο, έζησε για πολλά χρόνια στην Παλαιστίνη ως μοναχός. Στο τέλος της ζωής του επέστρεψε στη μοναστική ζωή και έγραψε το ιστορικό έργο για το οποίο έγινε γνωστός μετέπειτα, το "".
Ευρωπαϊκή Συνομοσπονδία Σκοποβολής

Η Ευρωπαϊκή Συνομοσπονδία Σκοποβολής (αγγλικά: "European Shooting Confederation", ESC) είναι ο ανώτερος οργανισμός που διατηρεί την εποπτεία του αθλήματος της σκοποβολής στην Ευρώπη. Ιδρύθηκε το 1952 και είναι η μόνη αρχή που αναγνωρίζεται για το σκοπό αυτό από την Διεθνή Ομοσπονδία Σκοποβολής (ISSF). Η Ευρωπαϊκή Συνομοσπονδία Σκοποβολής ασχολείται με όλα τα θέματα που σχετίζονται με τη σκοποβολή σε ευρωπαϊκό επίπεδο, συμπεριλαμβανομένης της ανάπτυξης και της προώθησης του αθλήματος στα εδάφη που ελέγχονται από 50 ομοσπονδίες μέλη της, καθώς και την οργάνωση των ηπειρωτικών διοργανώσεων, όπως το Ευρωπαϊκό Πρωτάθλημα. Η έδρα της βρίσκεται στη Μόσχα και ο πρόεδρός της από το 2009 είναι ο Βλαντίμιρ Λισίν.
Κυβέρνηση της Ολλανδίας

Η Κυβέρνηση της Ολλανδίας (ολλανδικά: "Regering in Nederland") ασκεί την εκτελεστική εξουσία στην Ολλανδία. Η κυβέρνηση αποτελείται από το βασιλιά και τους υπουργούς, όπως αναφέρει το άρθρο 42, παράγραφος 1 του Συντάγματος (art. 42 lid 1 Grondwet).

Οι υπουργοί αποτελούν το Συμβούλιο των Υπουργών (κυβέρνηση χωρίς τον βασιλιά), υπό την προεδρία του με βασιλικό διάταγμα (κάθε απόφαση της κυβέρνησης ονομάζεται βασιλικό διάταγμα) διορισμένου πρωθυπουργού.

Υπάρχει κυβερνητική σχέση μεταξύ του βασιλιά και των υπουργών, μεταξύ του πρωθυπουργού και των υπουργών, όχι όμως μεταξύ των υπουργών και των υφυπουργών. Μια εξαίρεση είναι η σχέση μεταξύ των υπουργών και του γραμματέα του κράτους.
Σκολοπακίς

Σκολοπακίς ονομάζεται γένος παρυδάτιων πτηνών της οικογένειας των Σκολοπακίδων. Περιλαμβάνει 17 είδη, από τα οποία τα 3 απαντούν στον ελλαδικό χώρο.